
ROMÂNIA

JUDEȚUL TIMIȘ

ORAȘUL DETA

PRIMAR

Nr. 11274 din 21.11.2022
REFERAT DE APROBARE

a proiectului de hotărâre privind aprobarea depunerii și implementării unui proiect în vederea sprijinirii conectării populației cu venituri mici la rețelele de alimentare cu apă și canalizare existente, în cadrul Planului Național de Redresare și Reziliență, cât și aprobarea încheierii unui parteneriat cu Aquatim SA în vederea depunerii și implementării proiectului.

Prin ordinul Ministerului Mediului, Apelor și Pădurilor pentru aprobarea Ghidului specific — Condiții de accesare a fondurilor europene aferente Planului național de redresare și reziliență, componenta C1 — Managementul apei, investiția 3. Sprijinirea conectării populației cu venituri mici la rețelele de alimentare cu apă și canalizare existente, prin care se propune asigurarea sustenabilă a apei pentru un viitor sigur al populației, mediului și economiei. Componenta vizează următoarele:

(1) creșterea gradului de acces al populației, în special din zonele rurale, la un serviciu public de apă și canalizare conform cu cerințele legislației Uniunii Europene și asigurarea accesului tuturor categoriilor sociale la acest serviciu;

(2) creșterea gradului de siguranță a acumulărilor existente;

(3) consolidarea capacității administrative și de răspuns a Administrației Naționale Apele Române (ANAR) în situații de urgență, în special în ceea ce privește infrastructura de gospodărire a apelor;

(4) îmbunătățirea acurateței prognozelor pentru sistemele de atenționări și avertizări meteorologice în vederea reducerii numărului de decese și de răniri cauzate de fenomene meteorologice extreme.
În general măsura vizează sprijinirea familiilor si persoanelor singure cu venituri reduse (care au media veniturilor bănești nete lunare sub salariul minim brut pe țară garantat la plata pe membru de familie) pentru plata cheltuielilor de branșare/racordare la sistemul public de alimentare cu apă și/sau de canalizare.
Obiectiv general: Asigurarea sustenabilă a apei pentru un viitor sigur al populației, mediului și economiei.

Obiectiv specific: Creșterea gradului de acces al populației la serviciul public de apă și canalizare.
Având în vedere — Ordin al Ministrului Mediului, Apelor și Pădurilor pentru aprobarea Ghidului specific — Condiții de accesare a fondurilor europene aferente Planului național de redresare și reziliență, componenta C1 — Managementul apei, investiția 3. Sprijinirea conectării populației cu venituri mici la rețelele de alimentare cu apă și canalizare existente, am inițiat proiectul de hotărâre privind aprobarea depunerii și implementării unui proiect în vederea sprijinirii conectării populației cu venituri mici la rețelele de alimentare cu apă și canalizare existente, în cadrul Planului Național de Redresare și Reziliență, cât și aprobarea încheierii unui parteneriat cu Aquatim SA în vederea depunerii și implementării proiectului.
PRIMAR,

Ec. Petru Roman.
